Tella tkanit yemmden, tesεa akk iferdisen-is. Tella tkanit ur nemmid ara, tin iwumi ixuṣ yiwen n uferdis. Ma ur yelli ara wallal n userwes deg tefyirt ad tt-neḥseb d tumnayt, acku tettak acabi ɣur-s. Tamsalt-agi n ucabi tebder-itt FROMILHAGUE.C, tenna-d: « Tumnayt d tkanit sεant yiwet n tɣessa n tseddast, ulɣent s wawal yettwakennan d asentel, akked wawal uɣur yettwakenna, akked wallal n ukenni, yesεan anamek i yezdin sin n wawalen-agi.»44